**ΔΕΛΤΙΟ ΤΥΠΟΥ**

***Erasmus+ Agile2Learn: «Ευελιξία στη Μάθηση»***

Το έργο Agile2Learn: «Ευελιξία στη Μάθηση», το οποίο συγχρηματοδοτείται από το Πρόγραμμα Erasmus+ της Ευρωπαϊκής Ένωσης, (Key Action 2) και συμμετέχουν 5 φορείς από 4 χώρες (Τσεχία, Ελλάδα, Ιταλία & Γερμανία). Στην Ελλάδα υλοποιείται από το Πανεπιστήμιο Θεσσαλίας και από την Ερευνητική Ομάδα DAISSy του Ελληνικού Ανοικτού Πανεπιστημίου (ΕΑΠ).

Το έργο Agile2Learn: «Ευελιξία στη Μάθηση» στοχεύει στην εισαγωγή καινοτόμων διαδικασιών διδασκαλίας και μάθησης στη Δευτεροβάθμια Εκπαίδευση μέσω της ανάπτυξης:

* νέων διδακτικών και μαθησιακών προσεγγίσεων
* βασικών δεξιοτήτων δια βίου μάθησης
* βασικών εγκάρσιων δεξιοτήτων απαραίτητων για τη ζωή και την συνεισφορά στις σύγχρονες κοινωνίες.

Απώτερο στόχο του έργου Agile2Learn: «Ευελιξία στη Μάθηση» αποτελεί η εκπαίδευση των νέων ανθρώπων για τα επαγγέλματα και τη σταδιοδρομία του 21ου αιώνα.

**ΑΠΟΤΕΛΕΣΜΑΤΑ ΤΟΥ ΕΡΓΟΥ**

Για να επιτύχει τους στόχους του το έργο Agile2Learn θα:

1. *δημιουργήσει ένα πρόγραμμα σπουδών Ευέλικτης Μάθησης (Agile2Learn) για τους/τις εκπαιδευτικούς Β/βάθμιας Εκπαίδευσης.*
2. *δοκιμάσει και επικυρώσει μια καινοτόμο μεθοδολογία, η οποία θα βασίζεται στις αρχές και τις τεχνικές της Ευέλικτης Διαχείρισης Έργου (Agile Project Management) και της Ευέλικτης Παιδαγωγικής (Agile Pedagogy).*
3. *διαδώσει τα αποτελέσματα της πιλοτικής εφαρμογής σε ευρωπαϊκό επίπεδο μέσω της δημιουργίας της συνεργατικής διαδικτυακής πλατφόρμας Agile2Learn & της δημιουργίας Κοινοτήτων Πρακτικής Agile2Learn (CoPs) οι οποίες θα στηρίξουν και θα αναπτύξουν περαιτέρω την εφαρμογή του έργου Agile2Learn: «Ευελιξία στη Μάθηση» στα σχολεία της Β/βάθμιας εκπαίδευσης.*
4. *δημιουργήσει μια καινοτόμο κουλτούρα κατάρτισης & εργασίας που είναι σημαντική σε ένα σύγχρονο επιχειρηματικό περιβάλλον, συμβάλλοντας στη μείωση της ανεργίας και αυξάνοντας την ανταγωνιστικότητα της Ε.Ε.*

**Ο επιστημονικός υπεύθυνος του έργου**

Καθηγητής Πάνος Φιτσιλής

Τμήμα Διοίκησης Επιχειρήσεων

fitsilis@uth.gr